ROMÂNIA



JUDEȚUL MUREȘ

MUNICIPIUL TÂRGU MUREȘ

Administrația Complexului de Agrement și Sport ”Mureșul”

Nr. 45 06.01.2022

Iniţiator

PRIMAR

Soós Zoltán

**Referat de aprobare**

**privind completarea art. 5 din Hotărârea Consiliului Local Municipal** **nr. 408/21.12.2021 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022**

Prin HCLM nr. 408/21.12.2021 s-a aprobat contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022.

La art. 5. din hotărâre este prevăzut faptul că ”*La tariful de intrare, se acordă o reducere de 25% pentru persoanele cu domiciliul în Târgu Mureş, dovedit printr-un act valabil emis”.* Datorită faptului că formularea nu este clară, pentru a nu se crea confuzii, se impune completarea acesteia specificându-se că reducerea se referă la tariful de intrare în Complexul de Agrement şi Sport « Mureşul» (pct. 21, pct. 23 și pct. 24 din Anexa 1 a HCLM nr. 408/21.12.2021).

Supunem spre aprobare Consiliului Local al Municipiului Târgu Mureș Proiectul de hotărâre privind completarea art. 5 din Hotărârea Consiliului Local Municipal nr. 408/21.12.2021 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022.

Director

Mátyási Miklós-Levente



**ROMÂNIA** PROIECT

**JUDEȚUL MUREȘ Inițiator,**

**CONSILIUL LOCAL MUNICIPAL TÂRGU MUREȘ Primar**

**Soós Zoltán**

**H O T Ă R Â R E A Nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind completarea art. 5 din Hotărârea Consiliului Local Municipal** **nr. 408/21.12.2021 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022**

***Consiliul Local Municipal Târgu Mureș, întrunit în ședință ordinară,***

**Având în vedere:**

1. Referatul de aprobare nr. 45/06.01.2022 privind completarea art. 5 din Hotărârea Consiliului Local Municipal nr. 408/21.12.2021 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022;
2. Raportul de specialitate nr. \_\_\_\_\_\_\_\_\_\_\_\_\_\_\_\_\_ al Direcției Juridică, Contencios Administrativ și Administrație Publică Locală;
3. Raportul Comisiilor de specialitate din cadrul Consiliului Local Municipal Târgu Mureş

**În conformitate cu prevederile:**

* art. 484 din Legea nr. 227/2015 privind Codul fiscal;
* art. 30, alin. (1) și alin. (2) din Legea nr. 273/2006 privind finanţele publice locale, cu modificările şi completările ulterioare,
* art. 59, art. 80 și art. 81 din Legea nr. 24/2000 privind normele de tehnică legislativă pentru elaborarea actelor normative, republicată;
* art. 7 alin. (1) și alin (2) din Legea nr. 52/2003 privind transparenţa decizională în administraţia publică, republicată;
* art. 3, alin (1), lit. „b”, lit. „c” și lit. „l” din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local.

**În temeiul prevederilor** art. 129 alin. (1), alin. (4) lit. ”c”, art. 136 alin. (1), art. 139 alin. (1), art. 196 alin. (1) lit. „a” și ale art. 243. alin (1) lit. „a” din OUG nr. 57/2019 privind Codul administrativ, cu modificările și completările ulterioare,

**H O T Ă R Ă Ș T E :**

**Art. I.** Se aprobă completarea art. 5 din HCLM nr. 408/21.12.2021 referitoare la aprobarea contravalorii serviciilor prestate de către Complexul de Agrement şi Sport « Mureşul » şi Bazinul Acoperit Piscina «ing. Mircea Birău» pentru anul 2022 prin adăugarea unei specificații, care va avea următorul cuprins:

*”****Art. 5.*** *La tariful de intrare* ***în Complexul de Agrement și Sport «Mureşul» (pct. 21, pct. 23 și pct. 24 din Anexa 1)*** *se acordă o reducere de 25% pentru persoanele cu domiciliul în Târgu Mureş, dovedit printr-un act valabil emis.”*

**Art. II.** Restul prevederilor din Hotărârea Consiliului Local Municipal nr. 408/21.12.2021 rămân neschimbate.

**Art. III.** Cu aducerea la îndeplinire a prezentei hotărâri se încredințează Executivul Municipiului Târgu Mureș prin Administrația Complexului de Agrement și Sport «Mureşul».

**Art. IV.** În conformitate cu prevederile art. 252 alin 1 lit.c, ale art. 255 din O.U.G. nr. 57/2019 privind Codul administrativ, și ale art.3 alin.1 din Legea nr.554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. V.** Prezenta hotărâre se comunică:

* Administrației Complexului de Agrement și Sport «Mureşul»

**Viză de legalitate,**

**Secretar General al Municipiului Târgu Mureș**

**Bâtă Anca Voichița**